
ОБЩИНА ВАРНА

ДИРЕКЦИЯ „КУЛТУРА И ДУХОВНО РАЗВИТИЕ”


УСЛОВИЯ
ЗА ПРОВЕЖДАНЕ НА КОНКУРС ЗА ВИЗИЯ И ОФОРМЛЕНИЕ НА ПРОСТРАНСТВОТО (ПЛАСТИЧНИ ФОРМИ, ХУДОЖЕСТВЕНИ ИНСТАЛАЦИИ, ОЗЕЛЕНЯВАНЕ И ДР.) НА:  
СРЕДЕН ОСТРОВ НА КРЪГОВОТО ДВИЖЕНИЕ 
НА ПЛОЩАД „СЛАВЕЙКОВ” (ГАРОВИЯ ПЛОЩАД),

СРЕДЕН ОСТРОВ НА КРЪГОВО ДВИЖЕНИЕ НА СП. „ПОЧИВКА” ,

ЕДИН ОТ СРЕДНИТЕ ОСТРОВИ НА КРЪГОВИ ДВИЖЕНИЯ ПО УЛ. „ДЕВНЯ”,

ГОЛЯМ ОСТРОВ НА КРЪГОВО ДВИЖЕНИЕ МЕЖДУ БУЛ. „АТАНАС МОСКОВ“ 
И ПЪТ II - 2 В ГР. ВАРНА И ВЪВ ВРЪЗКА С ПРЕДСТОЯЩ РЕМОНТ НА СЪЩИТЕ
Във връзка с усилената подготовка на жителите на гр. Варна за участието на нашия град в крайното класиране за европейска столица на културата през 2019г., 
по повод растящата необходимост от естетизиране на градската и крайградската среда на града ни и предстоящия ремонт на средните острови на кръговите движения Общественият експертен съвет по естетизация на градската среда 
към Дирекция „Култура и духовно развитие” – Община Варна одобри 
с протокол № 28/15 януари 2014 г. предложение на Главния архитект на Варна 
за обявяване на конкурс за визия и оформление на пространството
 (пластични форми, художествени инсталации, озеленяване и др.) на:

1. среден остров на кръговото движение на площад „Славейков” (Гаровия площад);
2. среден остров на кръгово движение на сп. „Почивка” ;

3. един от средните острови на кръгови движения по протежение на ул. „Девня”;
4. голям остров на кръгово движение между бул. „Атанас Москов“ и път II - 2
Общественият експертен съвет по естетизация на градската среда 
към Дирекция „Култура и духовно развитие” при Община Варна определи:
1. Да бъде обявен със заповед на Кмета на Община Варна конкурс визия и оформление 
на пространството (пластични форми, художествени инсталации, озеленяване и др.)  
на всяко едно от четирите по-горе посочени места.  

2. Информация за провеждането на конкурса да бъде публикувана 
във варненските печатни и електронни медии не по-късно от 14 март 2014 г. 
3. Желаещите да вземат участие в конкурса, да заявят своето намерение с писмо, адресирано до Директора на Дирекция „Култура и духовно развитие” в Община Варна внесено в деловодството на Общината  до 21 март 2014 г. 
4. На кандидатите, заявили участие в конкурса не по-късно от 28 март 2014 г., 
да бъдат предоставени скици на четирите места или на това от тях, което те пожелаят.  
5. Краен срок за подаване на визуализациите и/или макетите до 14 април 2014 г. 
в деловодството на община Варна – бул. „Осми приморски полк” 43.
6. Журито да проведе заседание за обсъждане, оценка и журиране на представените визии и макети на 16 април 2014 г. в сградата на Община Варна.
7. Бюджетът на конкурса включва общ награден фонд 17 000 лв. 
за четирите одобрени от журито визии:

· по 4 000 лева за всеки среден остров на кръгово движение;

· 5000 лева за големия остров на кръгово движение. 
ЗАДАНИЕ

1. Визиите и оформлението на пространството (пластични форми, художествени инсталации, озеленяване и др.) да бъдат представени чрез 3D визуализации формат А2 отпечатана и/или каширана на твърд материал и/или макети съобразени със спецификите на съответните кръгови движения. Да бъдат видими архитектурните и естетизиращите подобрения от различни гледни точки. 

2. Участниците в конкурса трябва да застъпят в разработването на визията и оформлението на пространството морската тема, характерна за град Варна.  (пластични форми, художествени инсталации, озеленяване и др.) като част от общата естетизация  в съответното кръгово движение Предложените материали за реализация, предвидени в предложението, трябва да обхващат стандартни строителни материали и технологии. 
3. Ремонтът на островите на кръговите движения ще бъде възложен и реализиран от изпълнителите, с които общината има сключени договори за „Поддържане, текущ ремонт, строителство, благоустрояване, основен ремонт, реконструкция,  рехабилитация и изготвяне на  инвестиционни проекти на общинската пътна и улична мрежа, пътни съоръжения, участъци от републиканските пътища, междублокови пространства, паркове и алеи, спортни обекти/сгради, спортни площадки, площадки за игра и зимно поддържане на  общинската пътна и улична мрежа, пътни съоръжения, участъци от републиканските пътища за нуждите на Община Варна”  

4. В деня на обсъждане и журиране на постъпилите предложения участниците в конкурса да представят:

1. 3D визуализации на общ план, формат А2 отпечатана и/или каширана на твърд материал и/или  макет в мащаб 1:20, показващ кръговото място с пластичната форма или инсталация в него.
3. 3D визуализация в близък план с човешка фигура, лек и тежкотоварен автомобил, автобус и пикап в близост, формат А2 отпечатана и/или каширана на твърд материал 
на пластичната форма или инсталация  
4. Кратко текстово пояснение на идеята на визията и описание на употребяваните материали и технологии.
PAGE  
1

